**প্রভিডেন্ট ফান্ডের তালিকায় নাম না অন্তর্ভুক্ত করায় হেডমাস্টারের বিরুদ্ধে স্কুল শিক্ষকের অভিযোগ: (অভিযোগ নং-২৬৭/১৭)**

স্কুল শিক্ষিকা শাহানা (ছদ্মনাম), তার স্কুল কর্তৃপক্ষের বিরুদ্ধে জাতীয় মানবাধিকার কমিশনে একটি অভিযোগ দাখিল করে এই মর্মে যে, এম.পি.ও.ভুক্ত হাওয়ার পরও ৩ বছর যাবত তিনি প্রভিডেন্ট ফান্ড তালিকায় অন্তর্ভুক্ত হননি। এ জন্যে তিনি হেডমাস্টার জনাব খ’ (ছদ্মনাম) এর নিকট আবেদন জমা দিলেও তিনি তা গুরুত্ব দেননি বলে অভিযোগ করেন।

জাতীয় মানবাধিকার কমিশন হেডমাস্টার এর সঙ্গে যোগাযোগ করলে তিনি নিশ্চিত করেন যে , প্রভিডেন্ট ফান্ডের তালিকায় শাহানার নাম অন্তর্ভুক্ত করা হয়েছে। অভিযোগকারী ঘটনার সত্যতা স্বীকার করে কৃতজ্ঞতা প্রকাশ করেছেন।